O‘zbekiston 2021-yilda 2,2 mlrd dollarlik oziq-ovqat import qilgan

AOKAda 9-fevral kuni o‘tkazilgan brifingda Investitsiyalar va tashqi savdo vazirligi axborot xizmati rahbari Gulshan Botirova 2021-yilda O‘zbekistonning oziq-ovqat importida amalga oshirgan ishlari to‘g‘risida ma’lumot berdi.
Qayd etilishicha, 2021-yilda oziq-ovqat mahsulotlar importi 2,2 milliard dollarni tashkil etgan. Bu 2020-yilga nisbatan 25 foiz yoki 441 million dollarga oshgan. Shu yili mazkur ko‘rsatkich 1,7 milliard dollarni tashkil qilgan.
Mahsulotlar asosan Qozog‘iston (881 million dollar), Rossiya (747 million dollar), Belorussiya (105 million dollar), Ukraina (59 million dollar), Turkiya (45 million dollar) davlatlaridan import qilingan. Tovarlarning asosiy qismini quyidagilar tashkil etgan:
Bundan tashqari, Davlat investitsiya dasturi doirasida 2021-yilda oziq-ovqat sohasida umumiy qiymati 281,2 million dollar bo‘lgan 51 ta loyiha amalga oshirilgan. Natijada oziq-ovqat mahsulotlari ishlab chiqarish quvvati 479 ming tonnadan oshirilgan.